जडेजा ने 18 रन देकर 2 विकेट लिए, सीजन में गायकवाड की 5वीं फिफ्टी
Chennai Super Kings vs Gujarat Titans IPL Match Qualifier 1 LIVE Score Update; Follow IPL 2023 Latest News, CSK vs GT  IPL Match Updates with DainikBhaskar (दैनिक भास्कर).
चेन्नई सुपरकिंग्स IPL 2023 के फाइनल में पहुंच गई है। चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हरा दिया।
महेंद्र सिंह धोनी की टीम ने सबसे ज्यादा 10वीं बार IPL फाइनल में जगह बनाई है। खिताबी मुकाबला 28 मई को अहमदाबाद के नरेंद्र मोदी स्टेडियम में खेला जाएगा।
इस मैच में हार के बावजूद गुजरात की टीम फाइनल की रेस में बरकरार है। गुजरात को अब बुधवार को होने वाले एलिमिनिटेर-1 की विजेता टीम से खेलना होगा। इस एलिमिनेटर मुकाबले में मुंबई इंडियंस का सामना लखनऊ सुपर जायंट्स से होना है।
गुजरात ने टॉस जीतकर गेंदबाजी चुनी। चेन्नई ने पहले खेलते हुए 20 ओवर में 7 विकेट पर 172 रन बनाए। जवाब में गुजरात 20 ओवर में 157 रन पर ऑलआउट हो गई। इस जीत के हीरो ऋतुराज गायकवाड़ रहे। उन्होंने 44 बॉल पर 60 रन की अहम पारी खेली। आगे पढ़िए पूरी मैच रिपोर्ट...
पहले ग्राफिक्स में देखिए CSK का फाइनल तक का सफर...
अब मैच के टर्निंग पॉइंट्स से...
एनालिसिस: नियमित अंतराल पर विकेट गंवाकर हारी गुजरात
173 रन का चुनौतीपूर्ण टारगेट चेज करते हुए गुजरात की टीम ने नियमित अंतराल में विकेट गंवाए। टीम के 5 फिनिशर भी खास प्रदर्शन नहीं कर सके। नतीजा, टीम को पराजय का सामना करना पड़ा।
टॉस हारकर बैटिंग करने उतरी चेन्नई के ओपनर्स ने टीम को शानदार शुरुआत दिलाई। ऋतुराज गायकवाड (44 बॉल पर 60 रन) और डेवोन कॉन्वे (34 बॉल पर 40 रन) की जोड़ी ने 64 बॉल पर 87 रन की ओपनिंग पार्टनरशिप की। बाद में रवींद्र जडेजा ने 16 बॉल पर 22 रन का योगदान दिया। अजिंक्या रहाणे और अंबाती रायडू ने एक समान 17-17 रन जोड़े।
गुजरात के शमी और मोहित शर्मा को 2-2 और दर्शन नालकंडे, राशिद खान और नूर अहमद को एक-एक विकेट मिला।
जवाबी पारी में गुजरात की ओर से ओपनर शुभमन गिल ने 38 बॉल पर 42 रन की पारी खेली, जबकि लोअर मिडिल ऑर्डर पर राशिद खान ने 16 बॉल पर 30 रन बनाए। दासुन शनाका ने 17 और विजय शंकर ने 14 रन का योगदान दिया।
चेन्नई के लिए रवींद्र जडेजा, दीपक चाहर, महीश तीक्षणा और मथीस पथिराना ने 2-2 विकेट लिए। तुषार देशपांडे को एक विकेट मिला। देखें चेन्नई-गुजरात मैच का स्कोरकार्ड
यहां जानिए कौन-कैसे आउट हुआ...?
ऐसे गिरे गुजरात के विकेट... 
ऐसे गिरे चेन्नई के विकेट 
अब बारी ग्राफिक्स में पावरप्ले कॉन्टेस्ट...
6 ओवर कॉन्टेस्ट में हावी रही CSK 
पावरप्ले कॉन्टेस्ट में चेन्नई ने बाजी मारी। टीम ने पहले 6 ओवर में बिना विकेट गंवाए 49 रन बनाए, जबकि गुजरात ने 41 रन बनाने में दो विकेट गंवा दिए।
अब मैच का LIVE कवरेज...
पावरप्ले में आउट हुए साहा-हार्दिक
173 रन के टारगेट का पीछा करने उतरी गुजरात टाइटंस ने तीसरे ही ओवर में ऋद्धिमान साहा का विकेट गंवा दिए। नंबर-3 पर हार्दिक पंड्या बैटिंग करने आए। लेकिन 7 बॉल में 8 ही रन बनाकर आउट हो गए। टीम 6 ओवर में 2 विकेट खोकर 41 रन ही बना सकी।
मिडिल ओवरों में बिखरी गुजरात 
173 रन के टारगेट का पीछा करने उतरी गुजरात ने पावरप्ले में 2 विकेट गंवा दिए। शुभमन गिल और दासुन शनाका ने पारी संभाली, लेकिन 11वें से 15वें ओवर के बीच GT ने लगातार 4 विकेट गंवा दिए। इस दौरान डेविड मिलर, शनाका, गिल के साथ राहुल तेवतिया भी पवेलियन लौट गए।
आखिरी ओवरों में विजय शंकर और राशिद खान बड़े-बड़े शॉट्स लगाकर जीत की उम्मीद दी। लेकिन टीम टारगेट से 15 रन दूर रह गई।
यहां से चेन्नई की पारी...
गुजरात के खिलाफ गायकवाड की चौथी फिफ्टी
CSK के ओपनर ऋतुराज गायकवाड ने 36 बॉल में फिफ्टी लगाई। उन्होंने गुजरात के खिलाफ लगातार चौथा अर्धशतक लगाया। चेन्नई के खिलाफ टीम का यह चौथा ही मैच है। गायकवाड 60 रन बनाकर आउट हुए। इससे पहले उन्होंने इसी सीजन 92 रन की पारी खेली थी। पिछले सीजन के 2 मैचों में उन्होंने 53 और 73 रन बनाए थे।
गायकवाड-कॉन्वे के बीच 8वीं बार अर्धशतकीय साझेदारी
CSK के ऋतुराज गायकवाड और डेवोन कॉन्वे ने पावरप्ले में टीम को मजबूत शुरुआत दिलाई। दोनों ने 7वें ओवर में फिफ्टी पार्टनरशिप की। यह इस सीजन दोनों के बीच 50 से ज्यादा रन की 8वीं पार्टनरशिप है। दोनों 2 सेंचुरी पार्टनरशिप भी कर चुके हैं।
CSK की संभली शुरुआत, स्कोर 49/0
CSK ने संभली शुरुआत की है। टीम ने शुरुआती 6 ओवर में बिना नुकसान के 49 रन बना लिए हैं। टीम के दोनों ओपनर क्रीज पर हैं।
फोटोज में CSK बनाम GT मैच का रोमांच
GT में एक बदलाव
गुजरात एक बदलाव के साथ उतरी है। टीम से यश दयाल की जगह दर्शन नालकंडे को मौका मिला है, वहीं, धोनी ने कोई बदलाव नहीं किया है।
प्लेऑफ में टीम की प्लेइंग-11
चेन्नई सुपर किंग्स : एमएस धोनी (विकेटकीपर और कप्तान), ऋतुराज गायकवाड, डेवोन कॉन्वे, अजिंक्य रहाणे, अंबाती रायडु, शिवम दुबे, मोईन अली, रवींद्र जडेजा, दीपक चाहर, तुषार देशपांडे और महीश तीक्षणा।
इम्पैक्ट प्लेयर्स : मथिस पथिराना, मिचेल सैंटनर, एस सेनापति, शेख रशीद और आकाश सिंह​​।
गुजरात टाइटंस : हार्दिक पंड्या (कप्तान), ऋद्धिमान साहा (विकेटकीपर), शुभमन गिल, दासुन शनाका, डेविड मिलर, राहुल तेवतिया, मोहित शर्मा, राशिद खान, नूर अहमद, दर्शन नालकंडे और मोहम्मद शमी।
इम्पैक्ट प्लेयर्स : विजय शंकर, श्रीकर भरत, साई किशोर, जयंत यादव, शिवम मावी।